Diari Oficial de la Generalitat Valenciana


Sumari del DOGV 5876, del 22-10-2008 (2008/12444)

RESOLUCIÓ de 23 de setembre de 2008, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Reforma i conversió a D/circuit LA-100 de LAMT 20 kV Marjal, entre el centre de repartiment Cuatro Caminos i sector APD 8, al terme municipal d'Onil. Expedient número ATLIRE/2007/87/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12315


Data del document
:   23-09-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onil
    * subministrament d'energia elèctrica
    * empresa privada

RESOLUCIÓ de 23 de setembre de 2008, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Reforma i conversió a D/circuit LA-100 de LAMT 20 kV Marjal, entre el centre de repartiment Cuatro Caminos i sector APD 8, al terme municipal d'Onil. Expedient número ATLIRE/2007/87/03. [2008/12681]
Per resolució d'este Servici Territorial d'Energia, de 18 de desembre de 2007, es va sotmetre a informació pública conjunta l'aprovació de projecte, l'autorització administrativa, la declaració, en concret, d'utilitat pública i la relació concreta i individualitzada de béns i drets afectats per la línia elèctrica esmentada, amb la petició prèvia a l'empara del que establix l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SA.
Durant el període d'informació pública, s'han remés separates del projecte, a Ajuntament d'Onil, a la Conselleria d'Infraestructures i Transport (Direcció General de Carreteres) i a Gas Alicante SLU.
Igualment es va presentar al·legació per part dels suposats titulars de la finca denominada núm. 5 del projecte (hereus de Juan Rico Mª. Estella) els quals van manifestar substancialment el següent: 1r La seua disconformitat amb el traçat proposat, ja que no guarda una alineació lògica dividir un gran nombre de parcel·les xicotetes. 2n Que les servituds de pas d'energia elèctrica perjudicaria i fins i tot deixaria inedificables algunes de les parcel·les per les quals discorre el traçat, la qual cosa no ocorreria si el traçat anara per camins o vials públics o privats o en qualsevol altre cas discorreguera per límits de parcel·les. Finalment sol·licitava que es procedira a un nou estudi del traçat.
Una vegada es va comunicar oportunament això a la beneficiària, esta va contestar per mitjà d'un escrit en el qual manifestava el següent: 1r. El projecte en qüestió, la finalitat del qual és la de millorar la qualitat de subministrament en la zona, ha sigut redactat per un tècnic competent complint les condicions legalment i reglamentàriament establides, d'acord amb la legislació vigent. 2n. Que independentment d'això, precisament l'interés de la beneficiària i del projecte de què se sol·licita aprovació és no crear majors afeccions o perjuís per a altres finques motiu pel qual no s'ha sol·licitat la instal·lació d'una nova LAMT i s'ha optat per la reforma d'una ja existent amb servitud prèviament constituïda, per la qual cosa qualsevol modificació o traçat alternatiu per a la línia provocaria implantació de noves afeccions sobre finques no afectades a hores d'ara. Finalment i pels esmentats motius considerava impossible accedir a la sol·licitud interessada.
Vist que el projecte presenta un traçat plenament concretat, té entre la seua documentació els plans pertinents a l'escala adequada, està suficientment detallat i conté una relació concreta i individualitzada dels béns i drets afectats.
Atés que han sigut efectuats els tràmits establits en el Decret 88/2005 del Consell de la Generalitat, de 29 d'abril, DOCV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament, este Servici Territorial ha resolt:
Primer
Atorgar a Iberdrola Distribución Eléctrica, SAU, autorització administrativa de la instal·lació elèctrica que s'indica:
Lloc on s'establirà la instal·lació: municipi d'Onil.
Número d'expedient: ATLIRE/2007/87/03.
Característiques principals:
Tensió:20 kV.
Longitud: LAMT 600 metres.
Conductors: LA 100.
Aïllament: U-70 BS.
Origen i final: s'inicia en el centre de repartiment Cuatro Caminos i acaba en el suport núm. 7 del projecte en el sector APD 8 actualment en construcció.
Segon
Aprovar el projecte d'execució de la instal·lació elèctrica i establir en qualsevol cas les prescripcions següents:
1. En tot moment s'haurà de complir el que establix el Reial Decret 1955/2000 així com la Llei 54/1997, del Sector Elèctric.
2. El termini per a l'execució de les obres serà de sis mesos a partir de la data de l'ocupació real de les finques afectades.
3. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada amb les variacions que, si és el cas, se sol·liciten i s'autoritzen.
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
5. Iberdrola Distribución Eléctrica, SA, informarà de l'acabament de les instal·lacions a este Servici Territorial per al reconeixement definitiu i l'alçament de l'acta de posada en servici de les instal·lacions, ja que sense este requisit no podran entrar en funcionament.
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
Tercer
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals intentada la notificació no s'haguera pogut realitzar.
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm.1, 4ª, 46523 València) en el termini d'un mes, comptador des de l'endemà de la notificació de la present, de conformitat amb el que establixen els articles 114 i 115 de la Llei 4/99 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 23 de setembre de 2008.- El cap del Servici Territorial d'Energia: Miguel García Mengual.